ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้าผลกีวีสดจากสาธารณรัฐฝรั่งเศสพ.ศ. ๒๕๕๕ ด้วยกรมวิชาการเกษตรได้วิเคราะห์ความเสี่ยงศัตรูพืชของผลกีวีสดนำเข้าเพื่อการค้าจากสาธารณรัฐฝรั่งเศสเสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำเข้าผลกีวีสดจากสาธารณรัฐฝรั่งเศสดังต่อไปนี้ข้อ ๑ ประกาศนี้เรียกว่า ประกาศกรมวิชาการเกษตร เรื่อง เงื่อนไขการนำเข้าผลกีวีสดจากสาธารณรัฐฝรั่งเศสพ.ศ. ๒๕๕๕ข้อ ๒[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๓ ชนิดพืชผลกีวีสด (kiwi, Actinidia deliciosa)ข้อ ๔ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับผลกีวีสดจากสาธารณรัฐฝรั่งเศสปรากฏตามเอกสารหมายเลข๑ ท้ายประกาศนี้ข้อ ๕ หน่วยงานที่รับผิดชอบ๕.๑ ราชอาณาจักรไทย คือ กรมวิชาการเกษตร๕.๒ สาธารณรัฐฝรั่งเศส คือ Direction générale de l'alimentation (General Directorate for Food) ซึ่งต่อไปในประกาศนี้จะเรียกว่า DGALข้อ ๖ การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๗ วิธีการขนส่งต้องส่งผลกีวีสดมาจากเมืองท่าแห่งหนึ่งในสาธารณรัฐฝรั่งเศสหรือรัฐสมาชิกสหภาพยุโรปไปยังเมืองท่าปลายทางในราชอาณาจักรไทยในลักษณะเป็นสินค้าขนส่งทางน้ำหรือทางอากาศข้อ ๘ แหล่งปลูกผลกีวีสดต้องเป็นผลผลิตจากสาธารณรัฐฝรั่งเศสและมาจากสวนกีวีที่ปลูกเพื่อการค้าซึ่งได้จดทะเบียนไว้กับ DGAL หรือภายใต้ระบบที่ DGAL ให้การรับรอง โดยที่ DGAL กำหนดให้เป็นแหล่งปลูกกีวีสำหรับส่งออกไปยังราชอาณาจักรไทยและกรมวิชาการเกษตรได้ให้การรับรองแล้วก่อนที่จะส่งออกข้อ ๙ ข้อกำหนดสำหรับสวน๙.๑สวนกีวีทุกสวนในแหล่งปลูกกีวีที่กำหนดไว้สำหรับส่งออกไปยังราชอาณาจักรไทยต้องจดทะเบียนไว้กับDGAL หรือภายใต้ระบบที่ DGAL ให้การรับรอง DGAL ต้องดำเนินการสำรวจแบบติดตามศัตรูพืชเพื่อให้แน่ใจว่าผลกีวีสดที่ได้เป็นไปตามข้อกำหนดนำเข้าด้านสุขอนามัยพืชของราชอาณาจักรไทยDGAL ต้องมอบบันทึกรายละเอียดการจดทะเบียนสวนกีวีส่งออกแก่กรมวิชาการเกษตรเมื่อได้รับการร้องขอDGAL ต้องดำเนินการจดทะเบียนสวนกีวีส่งออกให้เสร็จสิ้นก่อนเริ่มการส่งออก๙.๒ เกษตรกรเจ้าของสวนกีวีที่จดทะเบียนต้องปฏิบัติตามหลักปฏิบัติเกษตรดีที่เหมาะสมในสวนกีวีโดยต้องรักษาความสะอาดสวนกีวี และต้องมีการบริหารจัดการศัตรูพืชแบบผสมผสาน หรือมีมาตรการอื่นๆ ในการควบคุมศัตรูพืช ทั้งนี้ เพื่อให้เกิดความมั่นใจว่าศัตรูพืชกักกันได้รับการจัดการอย่างเหมาะสม๙.๓ DGAL ต้องมอบข้อมูลแผนการบริหารจัดการศัตรูพืชในสวนกีวีตลอดฤดูกาลปลูกให้แก่กรมวิชาการเกษตรเมื่อได้รับการร้องขอข้อ ๑๐ ข้อกำหนดสำหรับโรงบรรจุสินค้า๑๐.๑ DGALต้องจดทะเบียนและติดตามตรวจสอบโรงบรรจุสินค้าที่จะส่งออกผลกีวีสดไปยังราชอาณาจักรไทย DGAL ต้องมอบบันทึกรายละเอียดการจดทะเบียนโรงบรรจุสินค้าให้แก่กรมวิชาการเกษตรเมื่อได้รับการร้องขอDGAL ต้องดำเนินการจดทะเบียนโรงบรรจุสินค้าให้เสร็จสิ้นก่อนเริ่มการส่งออก๑๐.๒โรงบรรจุสินค้าที่จดทะเบียนต้องนำผลกีวีสดมาจากสวนกีวีที่จดทะเบียนซึ่งปลูกเพื่อการค้าจากแหล่งปลูกที่กำหนดเท่านั้นทั้งนี้เพื่อให้สามารถดำเนินการตรวจสอบย้อนกลับแหล่งที่มาของกีวีที่ส่งออกได้อย่างรวดเร็วโรงบรรจุสินค้าต้องเก็บบันทึกรายชื่อเกษตรกรเจ้าของสวนกีวีซึ่งส่งผลกีวีสดออกไปยังราชอาณาจักรไทยและต้องมอบข้อมูลเหล่านี้ให้แก่กรมวิชาการเกษตรเมื่อได้รับการร้องขอ๑๐.๓ โรงบรรจุสินค้าต้องจัดทำเอกสารมาตรฐานกระบวนการดำเนินงานซึ่งแสดงรายละเอียดขั้นตอนเกี่ยวกับการคัดขนาด การจัดการและการบรรจุผลกีวีสด๑๐.๔ DGAL ต้องดำเนินการตรวจสอบระบบของโรงบรรจุสินค้าก่อนจดทะเบียนโรงบรรจุสินค้านั้นและต้องตรวจสอบระบบเป็นประจำทุกปี โรงบรรจุสินค้าต้องรับผิดชอบในการเก็บรักษาข้อมูลต่างๆ ทั้งหมด๑๐.๕การกำจัดศัตรูพืชด้วยความเย็นก่อนส่งออกเพื่อกำจัดศัตรูพืชกักกันต้องดำเนินการภายในโรงบรรจุสินค้าที่จดทะเบียนเท่านั้น๑๐.๖การตรวจผลกีวีสดว่าปราศจากศัตรูพืชกักกันต้องดำเนินการภายในโรงบรรจุสินค้าที่จดทะเบียนเท่านั้นข้อ ๑๑ ข้อกำหนดสำหรับการกำจัดศัตรูพืช๑๑.๑ ผลกีวีสดที่จะส่งออกไปยังราชอาณาจักรไทยต้องกำจัดแมลงวันผลไม้Mediterranean fruit fly (Ceratitis capitata) ด้วยวิธีกำจัดศัตรูพืชด้านสุขอนามัยพืชวิธีกำจัดศัตรูพืชด้วยความเย็นดังต่อไปนี้ได้รับการยอมรับว่าเป็นวิธีกำจัดศัตรูพืชด้านสุขอนามัยพืชสำหรับกำจัดแมลงวันผลไม้Mediterranean fruit fly ในผลกีวีสดอุณหภูมิตรงบริเวณกึ่งกลางผลระยะเวลา(จำนวนวันติดต่อกัน)๑.๑๑ องศาเซลเซียส (๓๔ องศาฟาเรนไฮต์) หรือต่ำกว่า๑๔ วัน หรือมากกว่า๑.๖๗ องศาเซลเซียส (๓๕ องศาฟาเรนไฮต์) หรือต่ำกว่า๑๖ วัน หรือมากกว่า๒.๒๒ องศาเซลเซียส (๓๖ องศาฟาเรนไฮต์) หรือต่ำกว่า๑๘ วัน หรือมากกว่า๑๑.๒การกำจัดศัตรูพืชด้วยความเย็นสามารถดำเนินการได้ทั้งก่อนส่งออกหรือระหว่างขนส่งสำหรับการกำจัดศัตรูพืชด้วยความเย็นระหว่างขนส่งนั้น อาจจะดำเนินการเพียงบางส่วนซึ่งเป็นการกำจัดศัตรูพืชด้วยความเย็นก่อนส่งออกโดยเริ่มต้นดำเนินการในสาธารณรัฐฝรั่งเศสและการกำจัดศัตรูพืชด้วยความเย็นจะเสร็จสิ้นสมบูรณ์ระหว่างขนส่งในกรณีที่การกำจัดศัตรูพืชด้วยความเย็นเกิดล้มเหลวระหว่างขนส่งการกำจัดศัตรูพืชด้วยความเย็นอาจจะดำเนินการให้เสร็จสิ้นสมบูรณ์ได้เมื่อสินค้านั้นถึงจุดหมายปลายทาง๑๑.๓การส่งออกผลกีวีสดซึ่งต้องผ่านการกำจัดศัตรูพืชด้วยความเย็นระหว่างขนส่งนั้นต้องลดอุณหภูมิผลกีวีสดตรงบริเวณกึ่งกลางผลให้ต่ำลงถึงระดับเดียวกันกับหรือต่ำกว่าอุณหภูมิเป้าหมายที่กำหนดสำหรับกำจัดแมลงวันผลไม้เป็นการล่วงหน้าก่อนขนถ่ายผลกีวีสดเข้าตู้ขนส่งสินค้าทั้งนี้ เพื่อให้มั่นใจว่าอุณหภูมิผลกีวีสดได้ลดต่ำลงถึงระดับที่เหมาะสมก่อนเริ่มต้นกระบวนการกำจัดศัตรูพืชด้วยความเย็นและต้องรักษาระดับอุณหภูมิของผลกีวีสดให้คงที่ติดต่อกันตลอดไป๑๑.๔ การประเมินผลการกำจัดศัตรูพืชด้วยความเย็นทั้งกรณีการกำจัดศัตรูพืชด้วยความเย็นก่อนส่งออกและการกำจัดศัตรูพืชด้วยความเย็นระหว่างขนส่งจะประเมินจากอุณหภูมิของแท่งวัดอุณหภูมิผลไม้เท่านั้นโดยไม่นำอุณหภูมิจากแท่งวัดอุณหภูมิอากาศมาประกอบการประเมินผลประสิทธิภาพของการกำจัดศัตรูพืชด้วยความเย็นข้อ ๑๒ ข้อกำหนดสำหรับการกำจัดศัตรูพืชด้วยความเย็นก่อนส่งออก๑๒.๑การกำจัดศัตรูพืชด้วยความเย็นก่อนส่งออกต้องอยู่ภายใต้การกำกับดูแลของ DGAL โดยต้องดำเนินการในห้องเย็นสำหรับกำจัดศัตรูพืชซึ่งได้รับการรับรองจาก DGAL และกรมวิชาการเกษตร ผลกีวีสดสำหรับส่งออกไปยังราชอาณาจักรไทยอาจจะทำการกำจัดศัตรูพืชด้วยความเย็นควบคู่ไปพร้อมกับผลกีวีสดที่ส่งออกไปยังประเทศอื่นได้๑๒.๒ ถ้าผลกีวีสดต้องผ่านการกำจัดศัตรูพืชด้วยความเย็นก่อนส่งออก DGAL ต้องมั่นใจว่าได้ปฏิบัติเป็นไปตามเงื่อนไขที่กำหนดซึ่งระบุไว้ในเอกสารหมายเลข๒ ท้ายประกาศนี้ข้อ ๑๓ ข้อกำหนดสำหรับการกำจัดศัตรูพืชด้วยความเย็นระหว่างขนส่ง๑๓.๑การกำจัดศัตรูพืชด้วยความเย็นระหว่างขนส่งเป็นการกำจัดศัตรูพืชด้วยความเย็นโดยดำเนินการในตู้ขนส่งสินค้าระหว่างขนส่งสินค้า๑๓.๒ การกำจัดศัตรูพืชด้วยความเย็นระหว่างขนส่งซึ่งดำเนินการในตู้ขนส่งสินค้านั้นอาจจะเริ่มต้นกระบวนการตั้งแต่ตู้ขนส่งสินค้าอยู่บนบกและเสร็จสิ้นในช่วงระหว่างขนส่งหรือเสร็จสิ้นเมื่อตู้ขนส่งสินค้าไปถึงปลายทาง๑๓.๓ ถ้าผลกีวีสดต้องผ่านการกำจัดศัตรูพืชด้วยความเย็นระหว่างขนส่ง DGAL ต้องมั่นใจว่าได้ปฏิบัติเป็นไปตามเงื่อนไขที่กำหนดซึ่งระบุไว้ในเอกสารหมายเลข๓ ท้ายประกาศนี้ นอกจากนี้ต้องมีใบรับรองการเทียบมาตรฐานของแท่งวัดอุณหภูมิตามเอกสารหมายเลข ๔ ท้ายประกาศนี้ แนบมาพร้อมกับสินค้าด้วยทุกครั้งข้อ ๑๔ ข้อกำหนดสำหรับบรรจุภัณฑ์และฉลาก๑๔.๑ บรรจุภัณฑ์อาจทำด้วยกระดาษลูกฟูกซึ่งผลิตจากวัสดุที่ใช้แล้วนำกลับมาใช้ใหม่หรือวัสดุใหม่อนุญาตให้ใช้เฉพาะบรรจุภัณฑ์ที่สะอาดและใหม่เท่านั้นสำหรับการบรรจุกีวี๑๔.๒ ต้องบรรจุผลกีวีสดในบรรจุภัณฑ์ซึ่งต้องไม่มีการปะปนของ ดิน ทรายและชิ้นส่วนของพืช เช่น ใบ ก้าน เศษซากพืช เป็นต้น หรือสิ่งอื่นใดที่มีศักยภาพนำพาศัตรูพืชกักกันได้๑๔.๓ สำหรับผลกีวีสดส่งออกซึ่งขนส่งทางอากาศ บรรจุภัณฑ์ต้องไม่มีรูถ้ามีรูหรือช่องเปิดต้องปิดด้วยผ้าตาข่าย ขนาดของตาข่ายแต่ละรูต้องมีเส้นผ่านศูนย์กลางไม่เกิน๑.๖ มิลลิเมตร๑๔.๔ กรณีขนส่งผลกีวีสดมายังราชอาณาจักรไทยโดยบรรจุผลกีวีสดในบรรจุภัณฑ์แยกเป็นกล่องโดยไม่ได้มัดรวมกันต้องมีข้อความต่อไปนี้ EXPORT TO THAILAND ปรากฏอย่างชัดเจนบนบรรจุภัณฑ์แต่ละกล่องแต่อย่างไรก็ดีกรณีขนส่งผลกีวีสดมายังราชอาณาจักรไทยโดยบรรจุผลกีวีสดในบรรจุภัณฑ์ที่ถูกมัดรวมกันวางบนแท่นวางอนุญาตให้มีข้อความต่อไปนี้ EXPORT TOTHAILAND ปรากฏอย่างชัดเจนบนแต่ละด้านได้๑๔.๕ผลกีวีสดที่ส่งไปยังราชอาณาจักรไทยโดยมีการใช้บรรจุภัณฑ์ที่ทำจากไม้ต้องเป็นไปตามข้อกำหนดในมาตรฐานระหว่างประเทศว่าด้วยมาตรการสุขอนามัยพืชฉบับที่ ๑๕ เรื่อง กฎข้อบังคับว่าด้วยวัสดุบรรจุภัณฑ์ไม้ในทางการค้าระหว่างประเทศ(International Standards for Phytosanitary Measures No. 15 : Regulation of wood packaging material international trade)ข้อ ๑๕ การตรวจส่งออก๑๕.๑ต้องสุ่มตรวจผลกีวีสดก่อนส่งออกตามกระบวนการที่เหมาะสมอย่างเป็นทางการ และต้องปราศจากศัตรูพืชกักกันตามที่ระบุไว้ในเอกสารหมายเลข๑ ท้ายประกาศนี้๑๕.๒ ในกรณีตรวจพบศัตรูพืชกักกันที่ระบุไว้ในเอกสารหมายเลข ๑ท้ายประกาศนี้ ต้องดำเนินการตามมาตรการ ดังต่อไปนี้๑๕.๒.๑ ถ้าตรวจพบศัตรูพืชกักกันที่มีชีวิตบนผลกีวีสด ได้แก่แมลงวันผลไม้ ต้องปฏิเสธการส่งออกผลกีวีสดทั้งหมดไปยังราชอาณาจักรไทย๑๕.๒.๒ ถ้าตรวจพบศัตรูพืชกักกันชนิดอื่น ๆที่มีชีวิตนอกเหนือจากแมลงวันผลไม้ ผลกีวีสดทั้งหมดจะส่งออกไปยังราชอาณาจักรไทยได้ต่อเมื่อได้ดำเนินการกำจัดศัตรูพืชหรือขจัดศัตรูพืชเหล่านั้นให้หมดสิ้นแล้ว๑๕.๓ ต้องดำเนินการกำจัดศัตรูพืชกักกันตามที่ระบุไว้ในข้อ ๑๑ข้อ ๑๖ การรับรองสุขอนามัยพืช๑๖.๑ ต้องมีใบรับรองสุขอนามัยพืชซึ่งออกให้โดย DGAL กำกับมาด้วยโดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทยและต้องระบุข้อความเพิ่มเติมดังต่อไปนี้ The consignment of kiwi fruit was produced and prepared for export accordance with the conditions for import of kiwi fruit from France to Thailand๑๖.๒ การกำจัดศัตรูพืชด้วยความเย็นก่อนส่งออกถ้าผลกีวีสดผ่านการกำจัดศัตรูพืชด้วยความเย็นก่อนส่งออก ต้องระบุรายละเอียดของโรงงานกำจัดศัตรูพืชด้วยความเย็นอุณหภูมิ และระยะเวลาที่ใช้ (จำนวนวันที่ต่อเนื่องกัน)ลงบนใบรับรองสุขอนามัยพืชในส่วนที่เหมาะสม๑๖.๓ การกำจัดศัตรูพืชด้วยความเย็นระหว่างขนส่ง๑๖.๓.๑ ถ้าผลกีวีสดได้รับการกำจัดศัตรูพืชด้วยความเย็นระหว่างขนส่ง ต้องระบุข้อความเพิ่มเติมในใบรับรองสุขอนามัยพืชดังต่อไปนี้ DGAL has supervised the calibration and the placement of fruit sensors into the fruit within the container(s) accordance with the conditions for import of kiwi fruit from France to Thailand and cold disinfestation treatment has been initiated๑๖.๓.๒ต้องมีต้นฉบับใบรับรองการเทียบมาตรฐานของแท่งวัดอุณหภูมิตามเอกสารหมายเลข ๔ท้ายประกาศนี้ แนบมาพร้อมกับใบรับรองสุขอนามัยพืช๑๖.๔ ต้องระบุชื่อสามัญและชื่อวิทยาศาสตร์ของผลกีวีสดหมายเลขตู้ขนส่งสินค้า และหมายเลขผนึกปิดตู้ขนส่งสินค้า (สำหรับการขนส่งทางน้ำ)ในใบรับรองสุขอนามัยพืชข้อ ๑๗ การตรวจนำเข้า๑๗.๑ เมื่อผลกีวีสดมาถึงด่านนำเข้าในราชอาณาจักรไทยการตรวจนำเข้าผลกีวีสดจะดำเนินการหลังจากเจ้าหน้าที่ได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๑๗.๒พนักงานเจ้าหน้าที่จะสุ่มตัวอย่างผลกีวีสดและตรวจสอบเพื่อยื่นยันว่ามีศัตรูพืชหรือไม่ถ้าตรวจพบศัตรูพืชมีชีวิตจะส่งตัวอย่างศัตรูพืชไปยังห้องปฏิบัติการเพื่อจำแนกชนิดและต้องกักผลกีวีสดไว้จนกว่าจะทราบผลจากห้องปฏิบัติการ๑๗.๓ ถ้ามีผลกีวีสดนำเข้าจำนวนน้อยกว่า ๑,๐๐๐ ผล ต้องสุ่มตรวจผลกีวีสด จำนวน ๔๕๐ ผล หรือสุ่มตรวจผลกีวีสดทั้งหมดถ้ามีผลกีวีสดจำนวนเท่ากับหรือมากกว่า ๑,๐๐๐ ผล ต้องสุ่มตรวจผลกีวีสดจำนวน๖๐๐ ผล๑๗.๔ในกรณีตรวจพบศัตรูพืชกักกันของราชอาณาจักรไทยตามที่ระบุไว้ในเอกสารหมายเลข ๑ท้ายประกาศนี้ระหว่างการสุ่มตรวจผลกีวีสด ต้องดำเนินการตามมาตรการ ดังต่อไปนี้๑๗.๔.๑ ถ้าตรวจพบศัตรูพืชกักกันที่มีชีวิต ได้แก่ แมลงวันผลไม้ผลกีวีสดทั้งหมดต้องถูกส่งกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายกรมวิชาการเกษตรจะแจ้งผลการตรวจให้ DGAL ทราบและระงับการนำเข้าโดยทันที๑๗.๔.๒ DGAL ต้องตรวจสอบสาเหตุของเหตุการณ์ที่เกิดขึ้นโดยทันทีและเสนอมาตรการแก้ไขกรมวิชาการเกษตรจะยกเลิกมาตรการระงับการนำเข้าเมื่อมีคำอธิบายที่ชัดเจนถึงสาเหตุและมีการดำเนินมาตรการแก้ไขจนเป็นที่ยอมรับของกรมวิชาการเกษตร๑๗.๔.๓ ถ้าตรวจพบศัตรูพืชกักกันชนิดอื่น ๆที่มีชีวิตนอกเหนือจากแมลงวันผลไม้ ผลกีวีสดทั้งหมดจะถูกส่งกลับ ทำลายหรือกำจัดศัตรูพืชเหล่านั้นด้วยวิธีที่เหมาะสม (ถ้ามีวิธีการกำจัด) โดยผู้นำเข้าต้องเป็นผู้รับผิดชอบค่าใช้จ่ายทั้งหมด๑๗.๕ ถ้าตรวจพบสิ่งมีชีวิตชนิดอื่นที่ไม่มีรายชื่อปรากฏในเอกสารหมายเลข๑ ท้ายประกาศนี้ ที่มีศักยภาพเป็นศัตรูพืชกักกันของราชอาณาจักรไทย ต้องส่งกลับทำลาย หรือกำจัดศัตรูพืชบนผลกีวีสดด้วยวิธีการที่เหมาะสม (ถ้ามีวิธีการกำจัด)โดยผู้นำเข้าต้องเป็นผู้รับผิดชอบค่าใช้จ่าย กรมวิชาการเกษตรมีสิทธิระงับการนำเข้าผลกีวีสดจากช่องทางการนำเข้านั้นเป็นการชั่วคราวจนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จ๑๗.๖ กรมวิชาการเกษตรมีสิทธิสั่งให้ส่งผลกีวีสดกลับหรือทำลายโดยผู้นำเข้าต้องเป็นผู้รับผิดชอบค่าใช้จ่ายถ้าพบกรณีใดกรณีหนึ่งดังต่อไปนี้เกิดขึ้น๑๗.๖.๑ การกำจัดศัตรูพืชด้วยความเย็นไม่สมบูรณ์๑๗.๖.๒ ประตูตู้ขนส่งสินค้าปิดไม่สนิท๑๗.๖.๓ ผนึกปิดตู้ขนส่งสินค้าถูกทำลาย หรือถูกสับเปลี่ยนหรือหมายเลขไม่ตรงตามที่ระบุไว้ในใบรับรองสุขอนามัยพืช๑๗.๖.๔ เสียบแท่งวัดอุณหภูมิผลไม้เลยออกนอกผลกีวีสดหรือแท่งวัดอุณหภูมิผลไม้ไม่อยู่ตรงตำแหน่งที่กำหนดหรือผลกีวีสดที่เสียบด้วยแท่งวัดอุณหภูมิเป็นแผลแตกหรือเกิดรอยเปิด๑๗.๖.๕ ฉลากบนบรรจุภัณฑ์ไม่มี ไม่ถูกต้อง หรือไม่สมบูรณ์ข้อ ๑๘ การประเมินกระบวนการส่งออก๑๘.๑ การส่งออกผลกีวีสดจากสาธารณรัฐฝรั่งเศสไปยังราชอาณาจักรไทยจะเริ่มดำเนินการได้หลังจากที่กรมวิชาการเกษตรได้ทำการประเมินกระบวนการตรวจรับรองส่งออกแล้วเท่านั้นโดยสาธารณรัฐฝรั่งเศสต้องเป็นผู้รับผิดชอบค่าใช้จ่ายทั้งหมด๑๘.๒ ในกรณีที่มีการระงับการนำเข้าหากกรมวิชาการเกษตรพิจารณาแล้วเห็นว่ามีความจำเป็นอาจส่งเจ้าหน้าที่เดินทางไปประเมินกระบวนการตรวจรับรองส่งออกในสาธารณรัฐฝรั่งเศสก่อนจะตัดสินใจอนุญาตให้นำเข้าผลกีวีสดได้อีกต่อไปโดยสาธารณรัฐฝรั่งเศสต้องเป็นผู้รับผิดชอบค่าใช้จ่ายทั้งหมดประกาศณ วันที่ ๑๑ พฤษภาคม พ.ศ. ๒๕๕๕จิรากรโกศัยเสวีอธิบดีกรมวิชาการเกษตร[เอกสารแนบท้าย]๑. รายชื่อศัตรูพืชกักกันของผลกีวีสดจากสาธารณรัฐฝรั่งเศสแนบท้ายประกาศกรมวิชาการเกษตร เรื่องเงื่อนไขการนำเข้าผลกีวีสดจากสาธารณรัฐฝรั่งเศส พ.ศ. ๒๕๕๕ (เอกสารหมายเลข ๑)๒.ข้อกำหนดสำหรับการกำจัดศัตรูพืชด้วยความเย็นก่อนการส่งออกแนบท้ายประกาศกรมวิชาการเกษตร เรื่อง เงื่อนไขการนำเข้าผลกีวีสดจากสาธารณรัฐฝรั่งเศสพ.ศ. ๒๕๕๕ (เอกสารหมายเลข ๒)๓.ข้อกำหนดสำหรับการกำจัดศัตรูพืชด้วยความเย็นระหว่างขนส่งแนบท้ายประกาศกรมวิชาการเกษตร เรื่องเงื่อนไขการนำเข้าผลกีวีสดจากสาธารณรัฐฝรั่งเศส พ.ศ. ๒๕๕๕ (เอกสารหมายเลข ๓)๔. ใบรับรองการเทียบมาตรฐานของแท่งวัดอุณหภูมิสำหรับการกำจัดศัตรูพืชด้วยความเย็นระหว่างขนส่งในตู้ขนส่งสินค้าสำหรับราชอาณาจักรไทย แนบท้ายประกาศกรมวิชาการเกษตร เรื่องเงื่อนไขการนำเข้าผลกีวีสดจากสาธารณรัฐฝรั่งเศส พ.ศ. ๒๕๕๕ (เอกสารหมายเลข ๔)(ดูข้อมูลจากภาพกฎหมาย)ปริยานุช/ผู้จัดทำ๘ มิถุนายน๒๕๕๕ปณตภร/ผู้ตรวจ๒๑ มิถุนายน๒๕๕๕พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษาเล่ม ๑๒๙/ตอนพิเศษ ๘๙ ง/หน้า ๓๕/๖ มิถุนายน ๒๕๕๕